Avainsanat

Oikeudenkäynnin kohde

Päätöksen päätösosa



Avainsanat

Jäsenvaltioiden lainsäädännön lähentäminen – Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyt – Direktiivi 2004/18 – Julkisen hankinnan käsite – Vastikkeellisen sopimuksen kuuluminen julkisen hankinnan käsitteen alaan – Edellytykset (Euroopan parlamentin ja neuvoston direktiivin 2004/18 1 artiklan 2 kohta ja liite II A) (ks. 34–39 kohta)

2. Jäsenvaltioiden lainsäädännön lähentäminen – Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyt – Direktiivi 2004/18 – Kansallinen lainsäädäntö, jossa sallitaan julkisten laitosten yhteistyötä koskevan sopimuksen tekeminen ilman kilpailuttamista – Hyväksymisedellytykset – Kahden sellaisen julkisen laitoksen välinen sopimus, joista toinen on yliopisto – Kyseisen yliopiston sopimuskumppani ei valvo tätä yliopistoa samalla tavoin kuin se valvoo omia toimipaikkojaan (Euroopan parlamentin ja neuvoston direktiivi 2004/18) (ks. 41 ja 42 kohta)

3. Jäsenvaltioiden lainsäädännön lähentäminen – Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyt – Direktiivi 2004/18 – Kansallinen lainsäädäntö, jossa sallitaan julkisten laitosten yhteistyötä koskevan sopimuksen tekeminen ilman kilpailuttamista – Hyväksymisedellytykset – Sopimus, jossa taataan näiden laitosten toteuttama yhteinen julkisen palvelu yksinomaan yleisen edun vuoksi ja asettamatta yksityistä palveluntarjoajaa edullisempaan asemaan kilpailijoihinsa nähden – Tutkiminen on kansallisen tuomioistuimen tehtävä – Sopimus on tehty poikkeuksellisessa tilanteessa – Tilanne voidaan ottaa huomioon vain direktiivin 2004/18 31 artiklan 1 kohdan c alakohdan mukaisin edellytyksin – Todistustaakka on hankintaviranomaisella (Euroopan parlamentin ja neuvoston direktiivi 2004/18) (ks. 43–55 kohta ja määräysosa)

Oikeudenkäynnin kohde

Aihe

Ennakkkoratkaisupyyntö – Tribunale Amministrativo Regionale per l’Abruzzo – Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (EUVL L 134, s. 114) 1 artiklan 2 kohdan a ja d alakohdan, 2 artiklan, 28 artiklan ja liitteessä II olevien ryhmien 8 ja 12 tulkinta – Hankintasopimuksen tekeminen direktiivissä säädettyjä sopimuksentekomenettelyjä käyttämättä – Julkisten yksikköjen välillä tehty sopimus, jossa palvelusuorittajana on yliopisto ja josta ei käy selvästi ilmi, ettei vastike ole korvauksenluonteinen – Palvelusuoritus, joka muodostuu selvitysten, analyysien ja suunnitelmien laatimisesta kahden kunnan historiallisen keskustan jälleenrakentamiseksi maanjäristyksen aiheuttamien tuhojen jälkeen – Sopimuksentekoperusteet, joita voidaan pitää perusteltuina maanjäristykseen perustuvien julkisen edun mukaisten erityisten syiden vuoksi

Päätöksen päätösosa

Ratkaisu

Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY, sellaisena kuin se on muutettuna 30.11.2009 annetulla komission asetuksella (EY) N:o 1177/2009, on esteenä kansalliselle lainsäädännölle, jossa sallitaan ilman hankintailmoituksen tekemistä sellaisen sopimuksen tekeminen, jossa julkiset yksiköt sopivat niiden välisestä yhteistyöstä, mikäli – mikä ennakkoratkaisua pyytäneen tuomioistuimen on tutkittava – tällaisen sopimuksen tarkoituksena ei ole näiden yksikköjen yhteisen julkisen palveluhankkeen toteuttaminen, mikäli sopimus ei perustu yksinomaan julkisen edun tavoitteisiin perustuviin syihin ja vaatimuksiin tai mikäli sillä asetetaan yksityinen palvelujen tarjoaja kilpailijoihinsa nähden edullisempaan asemaan. Se seikka, että tällainen sopimus tehdään poikkeuksellisissa olosuhteissa, voidaan ottaa huomioon vain siltä osin kuin hankintaviranomainen osoittaa, että tämän direktiivin 31 artiklan 1 kohdan c alakohdan mukaiset soveltamisedellytykset täyttyvät.